**פרק ד' – פעילות היומינט של חמאס**

**יומינט מחצית שנות ה-2000**

פעילות היומינט של חמאס בתקופה שעד מחצית שנות ה-2000, לאחר ההתנתקות של ישראל מרצועת עזה ומיסוד הזרוע הצבאית, הייתה לא מאורגנת ונעשתה על בסיס יוזמות מקומיות. כפי שניתן לראות במקרים שיפורטו להלן, היא כללה בעיקר גיוס של אנשים בעלי נגישות לישראל על מנת לאסוף מידע טקטי באופיו.

כך, למשל, בסוף שנות השמונים ותחילת שנות התשעים היה Nazmi Hussein, אזרח ישראלי תושב הגליל, סטודנט לרפואת שניים בעיר קלוז' שברומניה. בהיותו שם, נהג לבקר במסגד שם הכיר שניים ('Ali Matar and Khalid Abu-'Arab) אשר הציעו לו לקראת סוף שנת 1993 להתגייס לארגון אסלאמי, לבצע פעולות עבור הארגון בישראל ולעבור אימונים לשם כך בטורקיה. חסין הסכים וכך באפריל 1994[[1]](#footnote-1) טס לטורקיה שם פגש את אנשי ארגון חמאס. במשך חמישה ימים עבר חסין, יחד עם עוד מספר פעילים, אימון ביטחוני שכלל תכנים העוסקים באיסוף מידע, מעקבים, הצפנת מסרים ואשגרים לצד הכנת חומרי נפץ. לאחר שחזר לרומניה, נפגש עם מפעיליו מחמאס, והתבקש על ידם לסייע באיסוף מידע על מקומות בישראל וכן לסייע בגיוס של ערבים ישראליים נוספים למען פעילות חמאס. בשנת 1997 הגיע איש חמאס שכונה "Bashar" לישראל לפגוש את חסין והשניים דנו על אופי הסיוע שיוגש לארגון על ידי חסין, ובשנת 1999 עבר השיח לפסים אישיים עת התבקש חסין לגייס ערבי ישראלי נוסף עבור חמאס. חסין מסר את שמם של ערבים ישראלים נוספים שלמדו איתו ברומניה, והציע כי יסייע בעצמו לגייס את חברו 'Abd al-Islam Zidan.[[2]](#footnote-2)

לאחר הפגישה עם "בשאר" נפגש חוסין עם זידאן תוך שמירה על חשאיות והציע לו להצטרף לפעילות ביטחונית בישראל בשליחות חמאס. זידאן הסכים ולאור כך הפגיש חסין את זידאן עם "בשאר". בפגישה זו ובפגישה נוספת שקיימו, התבקש זידאן לאתר בכפר מנדא דירות בשכירות בכדי לשכן בהם פעילי חמאס וציוד של חמאס. בהמשך, ביולי 1999, נפגשו השניים פעם נוספת בטורקיה שם התבקש זידאן פעם נוספת לאתר דירות להשכרה, לסייע בהשגת חומרי דישון (המשמשים כחומרי נפץ) וכן לאתר ערבים ישראלים אשר יוכלו להתגייס לעבוד עבור חמאס.

בשהותו בטורקיה עבר זידאן אימון על ידי חמאס שכלל, בין היתר, הכנת אשגרים ודרכים להעברתם וכן הצפנת מידע. זידאן אף שימש כבלדר והעביר עמו מאות דולרים עבור פעילי חמאס בישראל. באוגוסט 2002, עת יצא זידאן ל- 'Umrah בסעודיה, הוא פגש פעם נוספת את בשאר. בפגישה זו הונחה זידאן מפורשות לאסוף מידע עבור חמאס על מקומות הומי אדם בישראל באזור תל אביב ובחיפה, תוך התמקדות בקניונים, בניינים ושווקים. המידע אותו התבקש זידאן לאסוף על אודות מקומות אלו כלל דרכי גישה, שעות פעילות, המבנה שלהם (לרבות העברת שרטוט) וכן צילום של המקומות.[[3]](#footnote-3) אמנם לא ניתן לקבוע בודאות, אך ניתן להעריך כי זידאן הספיק לממש את המשימה הזו בטרם נעצר על ידי כוחות הביטחון בישראל בקיץ 2005.

בשנת 2001, לאחר שכבר השלים שלוש לימודים באוניברסיטת "אליארמוכ" בעיר אירביד שבירדן, הכיר Khadir Shala'tah (תושב Sakhnin) את I'ad Safarini, איש חמאס. בשנת 2002 הציע איאד לחאדר לממן לו נסיעה ל"עמרה" במכה, ולאחר שפעם אחת הדבר לא התאפשר עקב לימודיו של חאדר, באוגוסט 2002 התכנית יצאה אל הפועל. במכה, השניים נפגשו ושם סיפר איאד לחאדר על השתייכותו הארגונית לחמאס ועל כך שחמאס הוא זה שמימן את נסיעתו. לאור בקשת איאד, הסכים חאדר לעבוד עבור חמאס, ואיאד הסביר לו כי עליו לעבור קורס ביטחוני וכן מסר לו מילות צופן להתקשרות ביניהם. בשנת 2003 אכן יצא חאדר לעמאן שבירדן שם עברו קורס ביטחוני ואף הסכים לגייס נוספים לארגון. בשהותו בישראל אכן פעל חאדר לקשר בין איאד לבין סטודנטים ישראלים נוספים הלומדים בירדן.[[4]](#footnote-4)

אחד מהסטודנטים אותם גייס חאדר היה Rami Hiadri, תושב Sakhnin אף הוא. ראמי התגורר החל מיוני 2002 בIrbid שבירדן לרגל לימודיו באוניברסיטה שבעיר. בעת שנפגשו באירביד, סיפר חאדר לראמי על גיוסו לעבוד עבור חמאס וכן על הקורס שעבר והציע לו להצטרף אך הוא לפעילות עבור הארגון. בפועל, התבקש ראמי לסייע לפעילות תצפית על אוטובוסים בישראל וזמני הנסיעות שלהם. גם לראמי הוצע לצאת לעמרה בספטמבר 2003, בכדי להפגש שם עם נציג חמאס והוא הסכים באופן עקרוני, אך לאחר מספר שבועות הודיע כי לא יוכל לצאת בשל בעיות כלכליות. אדם נוסף שגויס ע"י חאדר היה Amin Hassan, אשר סיים לימודיו באוניברסיטת Al-Iyarmuk בירדן בשנת 2001 וחזר לישראל. חאדר קישר בין אמין לבין איאד, ובעקבות כך יצא אמין לעמרה במימון איאד, שם פגש בו איאד וחשף את זהותו הארגונית. אמין הסכים לעבוד עבור חמאס כבלדר להעברת ספרים ואשגרים בין ירדן לישראל וכן קיבל מילות קוד להמשך ההתקשרות בין הצדדים. אמין אף נפגש עם גורם אחר בחמאס (העונה לשם Tarik) וקיבל הדרכה לגבי פעילותו הצפויה ועל קורס שהוא עתיד לעבור בטורקיה. ההדרכה שעבר כללה, בין היתר, תכנים בנושא שיטות למעקב ולזיהוי מעקב, שימוש בטלפונים ואיסוף מידע על מקומות ציבוריים בישראל. גם לאחר חזרתו לארץ שמר על קשר עם איאד. לפחות במקרה של חסן, יתכן שהפעילות הבשילה גם לידי איסוף בפועל, שכן על פי החשד הוא יצר קשר עם סטודנט מחיפה וחבו יהודי בתל אביב בכדי שיעזרו לו להכיר מקומות באזורם ואף נסע לתחנה המרכזית החדשה בתל אביב בכדי לאסוף מידע על המקום.[[5]](#footnote-5)

'Abd Ma'lwani, תושב ישראל, סיים בשנת 2001 את לימודיו בתיכון ישראלי ונרשם ללימודים אקדמאיים באוניברסיטת Al-Najah בשכם. באוניברסיטה פגש באדם שהציג עצמו כפעיל חמאס, שבא איתו בדברים ובסיום הפגישה החליטו לשמור על קשר. אכן, מאז נפגשו מעלואני וחבר נוסף שלו מ- Umm al-Fahm מספר פעמים באוניברסיטה עם פעיל החמאס. החל ממאי 2001 ניהלו השלושה שיח על פיגוע טרור אותו יוציאו אל הפועל. חברו של עבד נסוג בסופו של דבר ועבד התבקש לגייס פעילים נוספים מאום אל פאחם לטובת הפיגוע. עבד גייס חבר אחר שהסכים לבצע פיגוע בעיר חדרה, אשר לא יצא לפועל מכיוון שהשניים נעצרו מבעוד מועד (אוגוסט 2001) על ידי כוחות הביטחון הישראליים.[[6]](#footnote-6)

בסביבות שנת 2002 פנה אל בכר שיחה פעיל חמאס, Aiyman Nadi, וביקש ממנו לאסוף מידע בתחנת האוטובוס בגבעה הצרפתית בירושלים, כבסיס לביצוע פיגוע במקום. במסגרת זאת, התבקש שיחה לתצפת על מיקום ריכוז הנוסעים בתחנה וכן על מיקומם של המאבטחים. שיחה הסכים לבקשה, ויומיים לאחר מכן ביצע את המוטל עליו והעביר את הממצאים לנאדי. הפיגוע לא יצא לפועל לבסוף.[[7]](#footnote-7)

Basil Mahajnah, תושב אום אלפאחם, נסע באוקטובר 2003 להתפלל במסגד Al-Aqsa, שם פגש בJamal Badawi, פעיל חמאס מאזור חברון. בדאוי רתם את באסל לפעול עבור חמאס בכדי לסייע בהוצאת פיגועים אל הפועל. במסגרת זאת, במהלך חודש מרץ 2004 התבקש מחג'אנה לספק לבדאוי מידע על יעדים לביצוע פיגועי התאבדות שיש בהם ריכוז גדול של יהודים. בין היעדים שמסר מחג'אנה, הוא המליץ על ביצוע פיגוע התאבדות באוטובוס של אגד בקו 842 היוצא מקרית שמונה לתל-אביב ועובר דרך עפולה ונוסעים בו חיילים רבים, על עבודתו בביתו של טייס יהודי שיכול להיות יעד לפיגוע, וכן הצביע על הקניון בקרית שמונה. כמו כן, בדאוי ביקש ממחג'אנה שיגייס אנשים נוספים מUmm al-Fahm לעבוד עבור החמאס, וכן ביקש כי ישיג עבורו תעודות זהות ישראליות. הוא הסכים לכך ופנה לNajm Mahajnah בכדי לגייסו לחמאס אך הוא סירב להצעה להצטרף לארגון.[[8]](#footnote-8)

במהלך שנת 2004 הכיר Zahir Dhihab 'Ali, תושב Kawkab שבצפון הארץ, מורה למתמטיקה בBait Safafa במקצועו וסטודנט לתואר שני באוניברסיטה העברית בירושלים, את פעיל החמאס, תושב Abu Tor, Na'il Jald. לאחר מספר חודשים של הכרות, ביוני 2004, סיכם עלי עם נאא'ל לסייע לארגון חמאס בהוצאה לפועל של פיגועים, בעיקר בסיוע במידע הדרוש לשם ביצוע פיגועי איכות, אשר המחבלים המתאבדים שאמורים לבצע אותם כבר מוכנים למשימה וכל שנותר הוא לבחור יעד. עלי הסכים לכך, ואז החל, יחד עם נאאל, לבצע את פעולות האיסוף לקראת הפיגועים. ניכר שהמניע הוא הזדהות עם רצונה של חמאס לפגוע ביהודים.[[9]](#footnote-9)

כחלק מתהליך האיסוף, סיירו באופן יום-יומי במהלך יוני-יולי 2004 השניים במקומות אותם הכיר עלי כתוצאה ממקום מגוריו ומקום לימודיו ועבודתו. הם איתרו את בית הקפה באוניברסיטה העברית כיעד לפיגוע וכן ספציפית הציע לבצע פיגוע נגד חיילי תכנית המצטיינים של חיל האוויר הישראלי, "תלפיות", הלומדים באוניברסיטה. בנוסף, בסיורים הציע עלי את קו האוטובוס 4א' בירושלים אשר הוא דו-מפרקי ועל כן פוטנציאל הנזק בו גבוה, וכן סימן תחנת אוטובוס ספציפית במסלול קו האוטובוס ככזו שעמוסה בדרך כלל וכן הצביע על תחנה אחרת שממנה נוח להמלט בטרם יתפוצץ המטען שיושאר על האוטובוס. אתרים נוספים אותם איתר עלי יחד נאא'ל הם בית קפה ליד גן הפעמון, אתרי בילוי בעמק רפאים, מרכז חנויות ברמת אשכול ואולם חתונות בבית צפאפא. בנוסף, דנו השניים בשעות הנכונות לבצע את הפיגועים במקומות האלו בהתאם לשעה בה אותר על ידם ריבוי של אנשים. אנשי חמאס הלכו בעצמם כלקוחות לבית הקפה שנבחר כיעד לפיגוע כדי לאסוף מידע נוסף. בסופו של דבר ניסתה חולייתו של נאא'ל לבצע פיגוע באחד מבתי הקפה שאותרו ע"י עלי ונאא'ל, "קפית", ב-11 ביולי 2004, אך המחבל שהיה מצויד במטען נפץ ובאקדח לא מימש זאת.[[10]](#footnote-10)

עלי גם השתמש בהיכרותו את אזור הצפון, מקום מגוריו, לשם העברת מודיעין לקראת הפיגוע לאנשי חמאס. כך, הציע לנאא'ל לבצע פיגוע נגד חיילים בצומת גולני וכן תצפת ביחד עם נאא'ל מגג ביתו והראה לו מתקן ביטחוני בגליל כיעד אפשרי לפיגוע, תוך שהציע לבצע את הירי לעבר אוטובוסים היוצאים מהמתקן בתום יום העבודה וכן הציע הסתרה של המחבלים במבנה ישן בתוך המתקן כבסיס לביצוע הפיגוע. השניים אף סיירו סמוך למתקן ונאא'ל צילם אותו.[[11]](#footnote-11) לקראת סוף התקופה הנזכרת, בשנת 2004 היה Lui Abu Dalu, תושב Bait Safafa בירושלים, סטודנט לרפואה בקהיר. בעת הזו פנה אליו איש חמאס מעזה בשם Muhammad Tariya שיסייע לו לאתר מקומות מתאים לפיגוע ולחטיפה של יהודים בירושלים, אך הגיוס לא עלה יפה.[[12]](#footnote-12)

אם כן, ניתן לראות כיצד בשנים האלו חמאס פעל לגייס מקורות אנושיים בכדי לבצע איסוף מודיעין, לצד משימות אחרות, עבור צרכיו. פעילות זו, ברובה, נעשתה על בסיס יוזמות מקומיות, ולמעט מקרים בודדים גם לא נמשכה זמן רב מדי. עם התמסדות הארגון, במחצית שנות ה-2000, התמסדה אף פעילות היומינטית והפכה לאיכותית יותר, כפי שיוצג להלן.

**יומינט ממחצית שנות ה-2000 ואילך**

לאחר ההתנתקות מרצועת עזה, ניכרה עליית מדרגה בפעילות היומינטית של חמאס, הן בהיקפה והן באיכותה, כחלק מהתמסדות הארגון וההתפתחות של ההיבטים הצבאיים והביטחוניים של פעילותו. כך, למשל, בשנת 2007 הכיר I'ad Abu 'Arjah פעיל חמאס בשם Abu Nazmi בעת שהיה בסעודיה לרגל ה-Haj, בתיווכו של חברו של אבו ערג'א משכבר הימים, Salih al-Tamuni. אבו ערג'א התגורר בסעודיה והחזיק באזרחות כפולה, אוסטרלית וירדנית. בפגישה ביניהם, הציע אבו נזמי לאבו ערג'א לסייע לחמאס תוך ששאל אותו ספציפית על הבנתו בתחום ההצפנה. אבו ערג'א ענה בשלילה, אך אמר שהוא איש מחשבים ועל כן ינסה לברר על הנושא. אבו ערג'א קיבל שם קוד (בשאר) מאבו נזמי וסוכם כי המשך הקשר יעשה דרך אלטמוני. לאחר שניסה ללמוד את תחום ההצפנה, הודיע לאלטמוני כי התחום מורכב ולא יוכל לסייע בנושא זה. לאור כך, תיאם סאלח עם אבו ערג'א על הגעת שליח מטעם חמאס לריאצ' על מנת לפגשו, ואכן הגיע שליח שתחקר את אבו ערג'א על אודות חייו ופעילותו.[[13]](#footnote-13)

במהלך השנים 2010-2009 התבקש אבו ערג'א על ידי אלטמוני לסייע בהשגת טכנולוגיות מוצפנות, לרבות מכשירי נייד מוצפנים, מכשירים לצילום פנורמי וטכנולוגיות לאיתור וכיוון ירי טילים. אבו ערג'א נענה לבקשה ופעל בכדי לאתר את הדרוש, ולבסוף רכש בשביל אלטמוני חצובה ומכשיר לצילום פנורמי. במקביל, התבקש אבו ערג'א לאתר ערבי ישראלי בעל אזרחות כפולה - אוסטרלית וישראלית, לטובת חמאס. בחודש הרמצ'אן 2010 הגיע למכה, בתיאום אלטמוני, שליח נוסף מטעם חמאס (שכונה Dr. Barhan) ואבו ערג'א קיבל ממנו כינוי חדש.[[14]](#footnote-14)

בשנת 2011 רצה אבו ערג'א להגיע לישראל ועדכן על נסיעתו הצפויה את אלטמוני ואבו נזמי. לאחר ניסיון כושל לארגן פגישה מקדימה בסוריה, הגיע "ד"ר בראהן" לRiyad ובפגישה התבקש אבו ערג'א, ראשית, לבדוק את האופן בו נוהגים בו בשדה התעופה בעת כניסתו ויציאתו לישראל כדי לראות עד כמה הוא מעורר חשד. כמו כן, התבקש לסייר בתערוכות מקצועיות בישראל הנוגעות לתחום המחשבים והטכנולוגיה בכדי ליצור קשר עם חברות ישראליות. בנוסף, התבקש להסתובב במרכזים מסחריים ולצלם אותם ולהביא מפות ופרסומים אודות מסלולי טיול. במעמד זה, אף מסר אבו ערג'א את ציוד הצילום הפנורמי שרכש עבור חמאס לידי ד"ר בראהן. אבו ערג'א נעצר עם נחיתתו בשדה התעופה בישראל ב-24 במרץ 2011.[[15]](#footnote-15)

Murad Kamal, תושב ירושלים, היה סטודנט לרוקחות בירדן עת גויס לזרוע הצבאית של חמאס על יד Murad Nimr (תושב ירושלים אף הוא), אותו הכיר עוד מימי לימודיהם המשותפים בבית הספר התיכון. לאחר שסיים לימודיו בירדן עבר לעבוד בדובאי ושמר על קשר עם נמר וכן נציגי חמאס נוספים בטורקיה. ביוני 2009 התבקש נמר ע"י אנשי חמאס לאסוף מידע על אתרים בישראל ובתוכם כבישים ראשיים. לאור כך, פנה לכמאל וצירף אותו למשימת איסוף זו. השניים יצאו, במהלך יולי 2009, בכל סוף שבוע לסיור ברחבי הארץ במכוניתו של בן דודו של נמר, שכן לשניהם לא היה רישיון נהיגה. לבן הדוד סיפרו שהם מבצעים את איסוף המידע עבור עבודה אקדמית. במסגרת הנסיעות, הם סרקו את הדרכים בכבישים הראשיים בישראל (ירושלים-תל אביב, חוצה ישראל, כביש החוף הישן והחדש, כביש חוצה שומרון וכביש 3) ואף צילמו למעלה מ-100 תמונות. באוגוסט 2009 יצא נמר לסעודיה שם מסר את המידע לאנשי חמאס וקיבל תשלום על עבודתו וכן מימון להמשך.[[16]](#footnote-16)

בנובמבר 2009 עברו השניים לסייר על אופנוע, לאחר שכמאל למד לשם כך נהיגה על אופנוע ועבר טסט. לאחר יומיים ממעבר הטסט יצאו השניים לסיורים ברחבי הארץ, בין היתר בתחנה המרכזית בירושלים, בתחנת האוטובוס בגבעה הצרפתית ואתרים הומי אדם נוספים. בין היתר, הם גם נכנסו לאתרים במטרה לבחון מקרוב את סידורי האבטחה והבידוקים השונים כדי להבין מה רמת האבטחה. את האתרים השונים הם צילמו במצלמת וידאו, ולאחר עריכה וסידור הנתונים (בין היתר על מפות ותצלומי אוויר) הם נערכו להעברת המידע לאנשי חמאס בטורקיה. בינואר 2010 הם נעצרו על ידי כוחות הביטחון הישראליים. [[17]](#footnote-17)

סטודנט נוסף שגויס ע"י חמאס וגיוסו עלה יפה היה Islam Mar'i. ביוני 2010 גייס פעיל חמאס תושב אזור יריחו, Ibrahim kisab, את מרעי, חברו לשעבר לספסל הלימודים ב- Kutlah Islamiyah[[18]](#footnote-18) של אוניברסיטת חברון. מרעי, אזרח ישראלי תושב Furadis, התבקש לאסוף מידע על אודות אתרים אפשריים בהם יש התקהלות של יהודים לשם ביצוע פיגוע במקומות אלו. בנוסף, התבקש מרעי לגייס ישראלי נוסף שיהיה איש הקשר בין מרעי לכסאב (בכדי לצמצם את האפשרות שהשב"כ יחשוד בחידוש הקשר בין כסאב למרעי, שכן על מרעי נאסרה בעבר הכניסה לשטחי יו"ש). מרעי הסכים ואף החל בניסיון לגייס ישראלי נוסף, Ahmad Abu alKhauf, תושב Dir Hana, בין היתר לטובת משימת איסוף המידע. עם זאת, משסירב אבו אלחוף, לא מימש מרעי את משימת האיסוף.[[19]](#footnote-19)

חמאס אף פעל לגייס גורמים בעלי נגישות טובה יותר למידע שיהיה ערכי עבור הארגון. החל משנת 1992 החל חמאס להשיג דריסת רגל בתוך מוסדות הומינטריים, כאשר בראש ועד המורים בסוכנות הסעד והתעסוקה של האו"ם (אונר"א) נבחר לשמש Sa'id Siyam (חותנו של Shaikh Yasin ולימים שר הפנים בממשלת חמאס החל מינואר 2006). גורמים בקרב הממשל הצבאי של צה"ל ביו"ש התריעו בעת הזו כי מוסדות אונר"א עלולים בהדרגה להיכבש על ידי חמאס וכי הנהלת אונר"א מודעת למצב ואינה פועלת כנגדו.[[20]](#footnote-20) לימים, דריסת רגל זו בקרב ארגונים הומינטריים הייתה, בין היתר, בסיס לפעילות איסוף מודיעין.

המחשה לכך ניתן לראות בסיפורו של Muhammad Halabi. על פי החשדות המיוחסים לו, ח'לבי היה איש חמאס אשר נשלח מטעם חמאס בשנת 2005 לעבוד בארגון הסיוע ההומינטרי World Vision הפועל ברצועת עזה. זאת, בכדי להתקרב למעגל מקבלי ההחלטות בארגון ולנצל זאת בכדי לסייע, בחשאי, לחמאס. במשך שנים ארוכות הוא מימש את ייעודו זה תוך שהוא מתקדם בסולם הדרגות בארגון והופך לבכיר בו. ח'לבי ניצל את מעמדו בארגון בכדי לסייע לחמאס בהיבטים רבים הנוגעים לסוגיות כלכליות וכן בהכנסת ציוד. בנוסף, ח'לבי העביר לחמאס מידע אליו היה נגיש כתוצאה מפעילותו בארגון. לדוגמה, בסביבות שנת 2012, העביר ח'לבי לאנשי חמאס אתרים בתוך שטח ישראל עבור פעילות חמאס, כגון מקומות שיכולים להיות מתאימים לפתחי יציאה של מנהרות וכן מידע על סידורי הביטחון במעבר ארז. זאת ועוד, ח'לבי אף גייס אדם נוסף מתוך ארגון הסיוע בכדי שיעבוד עבור חמאס.[[21]](#footnote-21) פעילות זו של ח'לבי בוצעה באכוונת ראש המודיעין של חמאס ברצועה דאז, Muhammad Dbabash, ובידיעת בכירי הארגון כגון Muhammad Daiyf ומפקד החטיבה הצפונית של הזרוע הצבאית של חמאס.[[22]](#footnote-22) ח'לבי אף ניצל עבודה קודמת שלו בתכנית הפיתוח של האו"ם, UNDP, בכדי לבצע איסוף מודיעין עת העסיק חקלאים באזורים הקרובים לגבול עם ישראל שלמעשה שימשו כתצפיתנים.[[23]](#footnote-23)

Wasim Nasasrah and Ma'ruf Khatatbah, פעילי חמאס מBayt Furik, ביקשו בשנת 2011 להקים חוליות צבאיות משני צידי הקו הירוק. לצורך כך, ניצל נצאצרה את הכרותו המוקדמת עם Muhammad As'ad, תושב Kafr Kana, באמצעות Hamdan 'Awidat (תושב חברון אשר התיידד דרך האינטרנט עם As'ad ורתם אותו לפעילות חמאס). אסעד התבקש על ידי נצאצרה וח'טאטבה לסייע באיסוף מודיעין, בהשגת אמל"ח וכן בגיוס ערבים ישראלים נוספים. מחמד השיב להם כי הוא סובל ממגבלה רפואית ועל כן הציע כי יפעילו את עוידאת (המוזכר לעיל).[[24]](#footnote-24)

'Ubadah 'Alami, בן 39 תושב מזרח ירושלים, יצר קשר אשר כלל שיחות ומפגשים לפחות משנת 2017 עם שני פעילי חמאס שבסיסם בטורקיה (אחד מהם הוא Jihad Yaghmur, פעיל חמאס שהיה שותף בחטיפת החייל נחשון וקסמן ז"ל ושוחרר במסגרת עסקת השבויים להשבת גלעד שליט). במהלך הפגישות, הוא גויס לעבוד עבור הארגון בשני מישורים מרכזיים. המישור הראשון היה בתחום הברחת הכספים, עת סייע להעביר למעלה מ-60,000 דולר בין גורמים שונים על פי הנחיות אנשי החמאס. המישור השני היה בתחום איסוף המודיעין. עלאמי התבקש לאסוף מידע, באמצעות תצפיות וצילומים, על אתרים אסטרטגיים במדינת ישראל, כגון בסיסים צבאיים ושדות תעופה. בנוסף, התבקש עלאמי לאסוף מידע על פלסטינים אשר מכרו קרקעות לגורמים יהודיים וכן אנשים שחשודים בשת"פ עם ישראל. עלאמי מימש את המשימה שקיבל, ובמסגרת זאת אסף מידע על אתרים ישראליים ביטחוניים (כמו בסיסי צבא והכור הגרעיני בדימונה) ואזרחיים (כמו בתי חולים ושדות תעופה). הוא המשיך בפעילות זו עד מעצרו בידי גורמי הביטחון בישראל בשנת 2019.[[25]](#footnote-25)

חמאס אף החל להשתמש בפלטפורמת הווטסאפ בכדי לבצע פעילות יומינטית במספר דרכים. הדרך הראשונה היא באמצעות התחזות ויצירת פרופילים פקטיביים. ביולי 2019 חשף צה"ל פעילות של חמאס מול חיילי צה"ל בניסיון לדלות מידע מהם. אנשי חמאס פנו לחיילים באמצעות הווטסאפ, הציגו עצמם כחיילי צה"ל וביקשו מהחיילים איתם באו במגע לשתף אותם במידע הקשור לפעילותם השוטפת.כך, למשל, לוחם בגדוד 890 של הצנחנים, קיבל הודעה ממספר ווטסאפ שאינו מכיר המזוהה כישראלי (בעל קידומת +972), כשהאדם בצד השני הזדהה כחייל אף הוא. הוא ביקש לקבל לידיו גרף אימונים ומועדים של תעסוקה מבצעית של הגדוד. בכדי לחזק את אמינותו, שלח פעיל החמאס מסמך שהושג על ידי הארגון ובו לוח זמנים של אימון של היחידה. פעילות דומה נעשתה אל מול חיילים נוספים ביחידות השדה, כגון גולני ונח"ל.[[26]](#footnote-26)

****

בתמונות צילומי מסך המכילים התכתבויות ווטסאפ של אנשי חמאס עם חיילי צה"ל בניסיון לדלות מהם מידע

שימוש נוסף של חמאס בווטסאפ בפלטפורמה להפעלה יומינטית הינו בקבוצות אותן מפעיל הארגון ובהם חברים תושבים פלסטינים וערבים ישראליים. קבוצות אלו כוללות מסרי תעמולה ותכנים הנוגעים לפעילות של חמאס. עם זאת, הם משמשים גם לאיסוף מודיעין. דוגמה בולטת לכך היא בתקופה שלאחר פעילות סיירת מטכ"ל של צה"ל ב Khan Yunisבנובמבר 2018. בפעילות זו (המכונה על ידי חמאס "חוד החנית"**)**, נחשף כוח מיוחד של צה"ל שפעל תחת כיסוי על ידי אנשי חמאס, ובקרב יריות נהרג אחד מלוחמי הכח, כאשר יתר המשתתפים בפעולה הצליחו להיחלץ לשטח ישראל. גופי הביטחון של חמאס ביצעו תחקיר מעמיק לאירוע זה, במסגרתו ניסו לאסוף מידע על פרטי המבצע והמשתתפים בו אף באופן יומינטי, כמפורט להלן.

Hussain Huari, בן 20, אשר התגורר במשך שנים אצל אביו בשכם עד שעבר ביולי 2018 להתגורר אצל אמו בג'ת, השתתף בעצת חברו, כרם עיסא, בפעילות של בכתלה אסלאמיה אשר כללה תעמולה מטעם חמאס. מאז אותו אירוע החל להתעניין בפעילות הארגון באמצעות מידע שאסף ברשת האינטרנט ומרשתות חברתיות. במהלך שנת 2018 הוא הצטרף לארבע קבוצות ווטסאפ המזוהות עם הארגון (אחת מהן, לדוגמה, נקראה Kata'in al-Shahid Izz al-Din, כשמה של הזרוע הצבאית של חמאס) וכן התכתב עם אחד ממנהלי קבוצות אלו. לאחר הפעולה של צה"ל שנחשפה בעזה , כמתואר לעיל, פנה אדם המכונה Abu 'Ubaidah (אשר שמו האמיתי הוא As'ad, פעיל חמאס תושב עזה), מנהל באחת הקבוצות, לחברי הקבוצה בבקשה לקבל מהם מידע על זהותם של לוחמי סיירת מטכ"ל שהשתתפו בפעולה. הוארי, אשר סבר שהוא מכיר את אחד הלוחמים, יצר קשר עם מנהל הקבוצה ומסר לו את הפרטים הידועים לו. לדבריו, המידע נמסר לגוף של חמאס שנקרא "מנהלת התקשורת הצבאית".[[27]](#footnote-27)

כמו במקרה של הוארי, שבו תושב יהודה ושומרון עבר להתגורר ממערב לקו הירוק והופעל על ידי חמאס, חמאס השתמש אף בתושבי רצועת עזה שהם בנים למשפחות מעורבות, כלומר שאחד ההורים הוא אזרח ישראלי, וגייס אותם על מנת שישתמשו ביכולתם לקבל אזרחות או דרכון ישראליים ולהיכנס לשטחי ישראל למטרות איסוף מודיעין. Rami al-'Amudi (בן 30 בעת מעצרו) הוא בן לאם ישראלית, יהודיה, ואב פלסטיני. הוא התגורר כל חייו בחאן יונס שברצועת עזה תוך שניתק את הקשר עם אמו. בשלהי שנת 2017 יצר עמה קשר מחודש ובתהליך שארך חודשים ארוכים קיבל תעודת זהות ישראלית, באמצעותה עבר לגור עמה בתל אביב-יפו בנובמבר 2019. בטרם נכנס לישראל, יצר עמו קשר מפעיל מהחמאס וגייס אותו לעבוד עבור הארגון תוך שהדריך את אלעמודי כיצד לעמו עמו בקשר באופן מאובטח. לפיכך, בדצמבר 2019 רכש אלעמודי מכשיר סלולארי, התקין עליו את התוכנה שהתבקש (טלגרם) בכדי לעמוד בקשר עם מפעיליו ואף יצר איתם קשר – אך נראה כי לא הספיק לבצע איסוף בפועל בטרם נעצר.[[28]](#footnote-28)

Rajab Dikah (בן 34 בעת מעצרו) הוא בן לאם ישראלית תושבת לוד ובשנת 2017 פעל להוציא דרכון ישראלי מתוקף כך. הוא עבר להתגורר בישראל, אך הותר לו לבקר ברצועת עזה מעת לעת, בשל העובדה שאשתו וחמשת ילדיו המשיכו להתגורר בה. אף הוא גיוס על ידי חמאס, על ידי פעיל בשם Mithqal Radi' (בן 32 מבית להיה), תוך שתודרך לרכוש מכשיר סלולארי וכרטיס SIM בכדי לעמוד בקשר עם מפעיליו, ולפחות מאוקטובר 2019 ביצע משימות מודיעין מגוונות לבקשתם של מפעיליו. הוא צילם ותיעד בסיסים ואתרים צבאיים, דוגמת מיקומה של סוללת כיפת ברזל במרכז הארץ (באזור ג'לג'וליה), והעביר את התמונות והמיקומים לאנשי חמאס. אתרים נוספים עליהם דיווח היו מפקדת מחוז דן של פיקוד העורף ביהוד, "בית השוטר" בתל אביב, מפקדת יחידת 433 של משטרת ישראל בלוד, בסיס צה"ל באזור רנתיס (בסמוך לרמאללה) ובית סוהר במתחם כלא "שרון". במהלך סבב הלחימה שכונה בישראל "חגורה שחורה" (נובמבר 2019), שהחל לאחר חיסולו של בכיר Palestinian Islamic Jihad (PIJ) ברצועת עזה, הוא התבקש לאתר את מיקומי נפילות הרקטות שנורו לישראל ולדווח על הממצאים לאנשי חמאס, והדבר בוצע על ידו עת דיווח על נפילות באזור המרכז והשפלה, אשדוד, אשקלון וחבל אשכול. בנוסף, הוא התבקש להצביע על מועמדים נוספים לגיוס על ידי חמאס וכן העביר פרטיו של אדם אצלו הוא עבד, אשר חשד בו שהוא איש שירות הביטחון הכללי. [[29]](#footnote-29)

חמאס אף ניצל לצרכי יומינט בעלי אישור עבודה בישראל. באוגוסט 2019 הגיע פעיל חמאס בשם Abu 'Abdallah אל ביתו של Mahmud Makadad, תושב רפיח. זאת, מתוך ידיעה שלמקדאד יש אישור כניסה לישראל לרגל עבודתו ומתוך רצון לנצל את הגישה הזו לצרכי חמאס. מקדאד נענה לבקשתו וגויס לעבוד עבור חמאס. שלושה ימים לאחר מכן נפגשו השניים בשנית, כאשר אבו עבדאללה אסף את מקדאד מביתו במכוניתו והנחה אותו להשאיר את הטלפון הנייד שלו בבית. בפגישה זו, קיבל מקדאד את משימתו הראשונה לעת שייכנס לתוך שטחי ישראל; הוא התבקש לצלם משאיות של צה"ל המובילות טנקים לכיוון רצועת עזה, לתעד תחנות אוטובוס המשמשות כתחנות איסוף והמתנה של חיילי צה"ל וכן לצלם אתרים בהם ממוקמות סוללות של מערכת "כיפת ברזל". את האיסוף הוא התבקש לבצע באופן מוסווה, כשכובע לראשו, ובמרחק מאנשים המסתובבים בקרבת האתרים. לצורך התיעוד ושליחת הממצאים, צויד מקדאד בטלפון חכם, כאשר הוא הונחה לרכוש לשם הפעלתו כרטיס SIM בישראל וכן להעביר את התמונות באמצעות תכנת המסרים "טלגרם" ולאחר מכן למחקן מהמכשיר. כמו כן, צויד מקדאד בטלפון נייד נוסף לשם ביצוע התקשורת עם מפעילו.[[30]](#footnote-30)

בחודשים שלאחר מכן, עד לפברואר 2020 פעל מקדאד יחד עם אחיו, אותו שיתף בדבר הגיוס, לאסוף מידע בתוך שטחי ישראל. הוא גם קיבל משימות אד הוק ממפעילו. לאור בקשת אבו עבדאללה, הוא הגיע סמוך לבסיס נבטים ותצפת על הבסיס במטרה לראות האם יש משהו חריג בתנועת המסוקים, ומשהבחין שאין כל חריגה, דיווח על כך. בנוסף, הוא נסע למקום ספציפי אשר נשלח לו על ידי אבו עבדאללה באמצעות תכנת Google Maps, בסמוך לחוף הים של אשקלון, בכדי לבדוק האם יש במקום דבר מה, אך דיווח למפעילו שהוא אינו מבחין בדבר. הוא נשלח לבסיס ובו צלחות לווין בסמוך לאופקים, בכדי לאתר במקום סוללת "כיפת ברזל", אך דיווח שאינו מבחין בדבר. מקדאד שמע ממעסיקו הישראלי כי ישנה סוללת "כיפת ברזל" סמוך לכלא באר שבע, ונסע לבדוק את המידע. הוא אכן מצא שם את הסוללה ודיווח עליה בצירוף צילומים לאבו עבדאללה. כמו כן, שלח מקדאד מידע על בסיס צבאי באזור מצפה רמון ותחנת האוטובוס הסמוכה לו לאור בקשה ספציפית של אבו עבדאללה ששלח לו מיקום מדויק של הבסיס. ביוני 2020, לאחר ששהה מעט ברצועה, שב מקדאד לסבב נוסף של עבודה בישראל ולהמשך עבודתו המודיעינית. ביולי 2020 שלח אבו עבדאללה מיקום מדויק בסמוך לקיבוץ רוחמה למקדאד בכדי שיבדוק האם מוצבת במקום סוללת כיפת ברזל. מקדאד לקח עמו את אחיו, והם נסעו למקום, אך דיווחו לאבו עבדאללה שהם אינם רואים דבר. בהמשך, פעל מקדאד אף לקידום פיגוע באמצעות מטען בתוך שטחי ישראל, עד למעצרו באוגוסט 2020.[[31]](#footnote-31)

**פעילות חמאס להכפלת מקורות**

לעיל תוארה פעילות היומינט של חמאס באמצעות גיוס גורמים אנושיים לצרכים מודיעיניים. עם זאת, חמאס אף פעל להכפלת מקורות לאחר שחשף את דבר עבודתם עבור ישראל, כפי שיפורט להלן.

בתקופת האנתפאצ'ה הראשונה התנהלה, במקביל המאבק בישראל, גם מלחמת כל בכל בתוך החברה הפלסטינית, כאשר אחת העילות המרכזיות לפגיעה בתושבים פלסטינים היתה האשמה בשיתוף פעולה עם ישראל. המונח "משתף פעולה" קיבל משמעויות רבות, לאו דווקא בהקשר מודיעיני, אך רבים נחשדו כסוכנים של ישראל וכפועל יוצא נחטפו, הוכו ונרצחו.[[32]](#footnote-32) חמאס ראה ערך רב בעיסוק בסוגיה, כפי שניתן ללמוד מכך שבאמנת הארגון משנת 1988, נכתב כי הוא מקדם בברכה כל מסלמי המקיים תנאים מסוימים, כאשר אחד התנאים המזוכרים הוא "שמירת סודותיה" של התנועה.[[33]](#footnote-33)

עוד לפני הקמת הארגון באופן רשמי, הוקם ב -1986 ארגון "אלמג'ד" שתכליתו היתה, בין היתר, איתור ופגיעה בחשודים בשיתוף פעולה עם ישראל. בהסתמך על פתוה של שיח' יאסין שהתירה את הפעילות הזו, במהלך האנתפאצ'ה עקב הארגון אחר חשודים בשיתוף פעולה, חטף אותם, חקר אותם ולאחר שהם הודו (גם אם בפועל לא ביצעו את המיוחס להם) – הוציא אותם להורג.[[34]](#footnote-34) בשלהי האנתפאצ'ה החל חמאס לנקוט בשיטה חדשה של הכפלת משתפי פעולה וניצולם להשגת מטרותיו.

על פי עדות איש המנהל האזרחי הישראלי ביהודה ושומרון, בשנים הראשונות לאנפתאצ'ה (1988-1989) וייתכן אף לאחר מכן, הופעל על ידי גורמי המנהל האזרחי מקור מידע שכונה "מולקולה". מלבד היותו עובד המנהל האזרחי, הוא היה מעורה בנעשה ברצועת עזה וידע להעביר מידע ערכי, אשר רובו היה קשור בפת"ח ומיעוטו בחמאס. ברבות הימים התברר כי אנשי חמאס היו מודעים להיותו מופעל על ידי ישראל וניצלו את לצרכיהם. כך, לדוגמה, היו אנשי חמאס משתפים (ככל הנראה מבלי שהוא יודע שזו מגמתם) את "מולקולה" במידע אמין ואיכותי על אנשי פת"ח, מתוך מגמה שהוא יגיע אל הצד הישראלי. בנוסף, בראשית 1989 נבחנה בישראל האפשרות לעצור את שיח' יאסין. כחלק מאיסוף המידע לקראת אפשרות כזו, התבקש "מולקולה" על ידי אנשי המנהל האזרחי לברר מידע על אודות מצבו הרפואי של השיח' והסיוע לו זקוק בהתנהלותו. "מולקולה" פנה לאנשי חמאס במטרה לברר את המידע, וניכר שהם הבינו מהשאלות על הכוונה לעצור את שיח' יאסין – יומיים לאחר מכן יצא שיח' יאסין באמירה חסרת תקדים לפיה אם ישראל תיסוג לקווי 1967, חמאס תהיה נכונה להפסקת אש מוגבלת בזמן, דבר שהביא לעצירת ההליכים למעצרו.[[35]](#footnote-35)

The Israeli authorities arrested Maher Abu Srur for being a member of Hamas and supporting its activities in the first intifada. In December 1992, after his release from Israeli prison, he was recruited by the Shin Ben as a collaborator. His primary mission was to gather information about terrorists living in his refugee camp, al-'Aidah, near Bethlehem. During the time he collaborated, he grew remorseful for spying on his own people and therefore confessed his connection with Israel to other Hamas members. They decided to exploit this connection, telling Abu Srur that he would have to kill Moshe Nahmani, his handler, to atone for his sin.[[36]](#footnote-36)

Abu Srur agreed and embarked on the operation accompanied by two cousins. He made an appointment to meet Nahmani on January 3, 1993, at a Shin Bet safe house in Jerusalem’s Rehavia neighborhood. When Nahmani arrived, the three accomplices ambushed and attacked him. He died after being stabbed with a knife and hit with a hammer. The three took Nahmani's bag, which according to Hamas’s version contained information about other collaborators (later used to unmask them) and fled to Bethlehem. Subsequently, on several occasions, Abu Srur managed to slip away from Israeli security forces pursuing him. But on July 1, 1993, he and two other men participated in a failed attack on a bus in Jerusalem. Abu Srur was killed in an exchange of gunfire with Israeli soldiers.[[37]](#footnote-37)

About a year after, Hamas conducted another similar operation. On December 22, 1993, Hamas killed two Israelis as a part of a series of revenge attacks in response to the assassination of a senior member of the organization's military wing, Imad ‘Aql. While investigating this attack, Israel arrested members of terror organizations in the area. One of the detainees was ‘Abd al-Mun‘aim Abu Hamid, a student at Bir Zeit University’s Department of Literature. He was interrogated for three weeks by the Shin Bet, during which he agreed to collaborate with Israel and gather information Israel desired. His handler was Noam Cohen, nicknamed Captain Majdi. Cohen had joined the Shin Bet in the early 1990s and was considered as a brilliant young handler.[[38]](#footnote-38)

Abu Hamid’s consent to collaborate with Israel was a sham. Behind the backs of his Israeli bosses, Abu Hamid informed Hamas members with whom he was in contact of his connection with the Shin Bet. They in turn consulted with higher-ups on the right way to make the most of the situation. A subsequent Hamas claim indicates that one of the participants in this consultation was Yahya 'Aiyash, also known as “the engineer” and that he determined the course of action. 'Aiyash decided to exploit Abu Hamid’s connection for assassinations rather than intelligence operations, such as transmitting misinformation or learning about the Shin Bet’s modus operandi. Nevertheless, Hamas claimed that before Cohen’s assassination, Abu Hamid managed to get some valuable information about Shin Bet methods and other Palestinian collaborators, in addition to plying Cohen with misinformation.[[39]](#footnote-39)

Cohen and Abu Hamid met a few times. In these meetings, Cohen gave Abu Hamid some money that he used to buy the gun with which he would eventually kill Cohen. After planning the operation’s details, Abu Hamid called Cohen and told him that he had some valuable information. He asked for a meeting, which was scheduled for February 13, 1994, at the old industrial zone near Bituniya. That afternoon, Cohen arrived with his two bodyguards in his private Mercedes. Abu Hamid was waiting behind a wall; when he saw the car, he signaled his two partners and they opened fire on the vehicle. Cohen was seriously injured and was rushed to the hospital. He died on the operating table. Three days after the operation, Hamas released movie clip in which Abu Hamid reported the particulars of the operation.[[40]](#footnote-40)

Abu Hamid and his partners escaped the scene with the Israeli security forces in pursuit. Abu Hamid's partners were found on February 24. One of them was killed where he was hiding; the other was arrested and sentenced to four life sentences (he was released in the Shalit prisoner exchange in October 2011). Abu Hamid eluded capture for another three months, but was finally was captured in a shelter in the village of al-Ram and killed in a shoot-out with Israeli security personnel.[[41]](#footnote-41)

During the years of the second intifadha, which broke out in September 2000,

וכן לאחר התנתקות ישראל מרצועת עזה בשנת 2005 והשתלטות חמאס על ההרצועה ביוני 2007, המשיכו הפלסטינים בפעילות נגד חשודים בשיתוף פעולה עם ישראל. מנגנוני הביטחון של הרשות הפלסטינית שהוקמו במחצית שנות ה90 עצרו, חקרו והעמידו לדין חשודים אלו ואף ענו אותם בצורה קשה.[[42]](#footnote-42) חרף פעילות זו של הרשות הפלסטינית, המשיך אף חמאס בפעילות נגד חשודים בשיתוף פעולה במאפיינים דומים יחסית לעשור הקודם, בדמות איסוף מידע, חקירה ורצח של החשודים.[[43]](#footnote-43) עקב התפתחותו הצבאית של הארגון ברצועת עזה החל מ-2004, ניתן לראות בשנים אלו, עד להשתלטותו על הרצועה בקיץ 2007 פעילות הכפלה מתקדמת יותר, כפי שיוצג בשני המקרים שלהלן.

ב-7 בדצמבר 2004 ביצע חמאס פעולה בשם "החץ החודר" (אלסהם אלת'אקב) לרגל יום השנה לפרוץ האנתפאצ'ה הראשונה. בחודשים שלפני הפעולה, חפרו אנשי חמאס מנהרה באזור מזרח העיר עזה והטמינו בתוכה מטען חבלה רב עוצמה, שכלל טון וחצי של חומר נפץ. בתאריך הפעולה, נכנס כוח צה"ל לסריקות בתוך רצועת עזה בסמוך לאזור המנהרה. לאחר שהכח החל פעילותו במקום המיועד, התפוצץ המטען על אנשיו וכתוצאה מכך נהרג חייל צה"ל ונפצעו ארבעה אחרים.[[44]](#footnote-44)

לאחר המבצע, התברר כי הכוח נכנס לסקירות לאור מידע מודיעיני קונקרטי שהגיע אליו בדבר המצאות מנהרה או גורם בכיר של חמאס באזור. עם זאת, המידע שהועבר לצה"ל היה מידע שווא שהועבר על ידי איש חמאס ששימש סוכן כפול; הסוכן העביר את המידע כפיתוי למשוך את כוחות צה"ל אל המקום ולהכניסם אל מלכודת המטענים. ראוי לציין, כי במקרה זה לא ניתן לקבוע במקרה זה האם מדובר בסוכן ישראלי שהוכפל על ידי חמאס, או בפעולה יזומה של חמאס לגייס לשורות השב"כ סוכן מוכפל מלכתחילה, אך לאור ניסוח חמאס בפרסומים שלאחר הפעולה ניכר כי לטענתם הוא הוחדר בכוונה תחילה כסוכן כפול.[[45]](#footnote-45)

האירוע השני היה מתוחכם עוד יותר. במחצית שנת 2006 גויס על ידי המודיעין הישראלי אדם תושב רצועת עזה (להלן בפסקה זו: המקור)[[46]](#footnote-46) בכדי שישמש מקור מודיעיני. לאחר כחודש, במהלכו העביר המקור מידע על פעילות חמאס למפעיליו הישראליים, פנה המקור אל פעיל חמאס בשם נזמי זערב ודיווח לו כי הוא עובד עבור המודיעין הישראלי. זערב הציע למקור לשמש כמקור כפול ומאז במשך ארבעה חודשים דיווח על כל הפעלותיו מהצד הישראלי לאנשי חמאס באופן שוטף. במסגרת הקשר, היה על המקור להדריך את מפעיליו כיצד להגיע לביתו של פעיל חמאס אשר היה מבוקש על-ידי כוחות הבטחון הישראליים, כאשר במקביל פעילי חמאס יטמנו מלכודת לחיילי צה"ל, ימקשו את בית הפעיל ויציבו מארב לכח צה"ל שייכנס לעצור את איש החמאס. המשיב סיפר למפעילו הישראלי היכן ממוקם ביתו של פעיל החמאס, אך בעת שכוחות הבטחון הישראליים הגיעו למקום, הפעיל לא היה שם באותה עת והבית נהרס על-ידי חיילי צה"ל בלא שהופעל דבר נגד הכוחות הישראליים.[[47]](#footnote-47)

בהמשך, הופעל המקור על ידי פעיל חמאס מחמד אבו חרב, אשר ניהל מעקב ואף הקליט את שיחותיו של המקור עם מפעיליו הישראליים תוך שהעביר את כרטיס ה-SIM שלו למכשיר הסלולרי של אבו חרב אשר תדרך את המקור כיצד להשיב למפעילו הישראלי. במספר הזדמנויות, העביר המקור בהנחיית מפעיליו בחמאס מידע כוזב למפעיליו הישראליים על בתים בהם מתקיימת פעילות או חמאס או שוהים פעילי חמאס (בעיקר בסופה ובחאן יונס), בכדי לפתות את כוחות צה"ל להגיע למקום, או אז יותקפו על ידי פעילי חמאס באמצעות מארב או מלכוד הבתים. המקור אף הציע למפעילו הישראלי בעת הזאת לגייס את שני אחיו בכדי שיעבדו עם המודיעין הישראלי, אך בפועל התכוון שישמשו סוכנים כפולים, והמפעיל הישראלי אכן הקים איתם מגע.[[48]](#footnote-48)

בהמשך מת מחמד אבו חרב, והפעלת המקור בוצעה באופן ישיר על ידי ראאד אלעטאר, מפקד החטיבה האזורית ופעיל בכיר מאד בחמאס, אשר נתן לו מכשיר סלולארי חדש והנחה אותו לדווח אליו כל מידע על פעולותיו מול המפעיל הישראלי. עטאר אף תכנן מול המקור כי יעביר מידע כוזב למפעיליו הישראליים על המצאות פעילי חמאס באזור סופה כדי למשוך אותם למקום ולבצע חטיפה של חייל צה"ל. בנוסף, המקור מסר לאלעטאר את פרטיהם של תושבים בהם הוא חושד כי משת"פים עם המודיעין הישראלי.[[49]](#footnote-49) בסופו של דבר הוא נעצר על ידי כוחות הביטחון הישראליים.

After Hamas seized control of the Gaza Strip and became more institutionalized, including operating intelligence and security apparatuses such as the Military Intelligence Department (MID) and the governmental Internal Security Force (ISF), the organization's familiar method of doubling sources took on a far more sophisticated nature.

בין השנים 2018-2016 ניהלה חמאס מבצע מודיעיני מול המודיעין הישראלי, שכלל הכפלת סוכן והפעלתו. הסיפור החל כאשר גורם ביטחוני של חמאס זיהה ניסיון של המודיעין הישראלי לגייס לשורותיו את אחד מתושבי רצועת עזה, ששמו מתחיל באות "נ" (להלן: נ'). אנשי חמאס ונ' יצרו קשר, ובתחילת הדרך נ' היה מפוחד מהסיטואציה, אך אנשי חמאס הרגיעו אותו והסבירו לו על המבצע המתוכנן שמטרתו היא להוליך שולל את הישראליים ולהפעילו כסוכן כפול. מי שהוביל את הפעולה הזו מטעם הארגון היו גדודי עז אלדין אלקסאם, כאשר על פי הסמלים המופיעים לאורך הסרט המגולל את סיפור המעשה מטעם חמאס, שנקרא "אשליות", היו אלה אנשי מחלקת המודיעין הצבאי שניהלו את ההפעלה.[[50]](#footnote-50)

אנשי חמאס החלו להקליט את השיחות ניהל המודיעין הישראלי עם נ', כאשר הם מנחים את נ' כיצד להשיב ולהתנהל בקשר מול המפעילים. בשיחות המוקלטות ניתן לראות, לדוגמה, כיצד כאמל, מפעילו הישראלי של נ', שואל אותו באשר לממצאים מבדיקה מסוימת שהוא נדרש לערוך. כמו כן, המפעיל מתעניין האם הוא נדרש לעבור בדרך בדיקה במחסום. בסיום השיחה, מרגיע המפעיל את נ' ואומר לו להמשיך ולהתנהג כרגיל. מבחינת שיחות ההפעלה, הבינו בחמאס כי ישראל מבקשת לפגוע באמצעות הסוכן במערך הרקטות של הארגון. זאת, באמצעות איתור הנקודות מהן משגר חמאס את הרקטות לעבר ישראל לשם תקיפתן בעת הסלמה וכן חבלה בהם מבעוד מועד.[[51]](#footnote-51)

אל מול זאת, החליטו בחמאס לבצע את תכנית ההונאה על ידי הפעלה של נ' כסוכן כפול, במסגרתה יוכלו להתחקות אחר הנושאים המעניינים את המודיעין הישראלי, ללמוד על האמצעים ושיטות הפעולה שלו, להפתיע אותו כשיסכלו את פעולותיו וכן לערער את ביטחונו ביכולת איסוף המודיעין שלו בקרב חמאס. כך לדוגמא, חמאס הקליט שיחה של נ' עם מפעילו הישראלי, במסגרתה האחרון מלמד אותו כיצד להשתמש במצלמה לצורך איסוף המודיעין. חמאס הבין כי המקור נשלח לא רק לציין את אזורי השיגור, אלא גם לצלם את הרקטות עצמן בכדי ללמוד על הדגמים שברשותם חמאס, טווח הירי שלהם וכמות הרקטות שיש בידי הארגון. כל התשובות אותן החזיר נ' למפעיל הישראלי היה מגמתיות והוכתבו על ידי אנשי המודיעין של חמאס.[[52]](#footnote-52)

בהמשך, הופנה נ' אל נקודת משלש ממנה הוא נדרש לקחת ציוד וכלי עבודה שהוטמנו עבורו. בשיחות נוספות, התוודע חמאס למיקום הציוד ולאופן שבו הונחה נ' להגיע אל המקום תוך נקיטת אמצעי זהירות בכדי לוודא שאין תנועה במקום ולא מבחינים בו בעת שהוא נוטל את הכלים. או אז, התבקש נ' להתחיל להשתמש בכלים שקיבל לצורך פגיעה ברקטות והוצאתן מכדי שימוש. המפעיל הסביר לו על המקדחה ואופן השימוש בה. נ' החל לבצע את שהתבקש, אך את פעילות הפגיעה עשה ברקטות ייעודיות שהוצבו במקומות שנקבעו מראש על ידי חמאס תוך מעקב של הארגון אחר כל צעדיו של נ' ובתוך כך למדו על האופן שבו כלי הטיס שמפעילה ישראל בשמי רצועת עזה מלווים את פעילות ההפעלה. חמאס אף למד לעומק על כלי העבודה ודרך הדרכת הסוכנים של ישראל. הוא קיבל לידיו את סרטוני ההדרכה ששלחו מפעיליו של נ' ובהם הדרכה מפורטת על שימוש בכלי עבודה, וכן על חומרים שונים הקשורים לעבודה שהתבקש לבצע בכדי לחבל ברקטות חמאס.[[53]](#footnote-53)

חמאס הציג ראיות ברורות לכך שפעולת ההונאה שלו בוצעה בהצלחה והמפעילים של נ' האמינו כי הוא סוכן שעובד עבורם. באחת השיחות בין כאמל לנ', הביע כאמל את הערכתו הרבה לעבודה שמבצע האחרון עבור ישראל. הוא אף העביר לכאמל את תשבחותיהם של ראש המרחב האחראי על רצועת עזה ואף של הגורמים הבכירים ביותר במדינת ישראל. בשלב מסוים, ולאחר הפעלה ארוכה של כשנתיים, הבינה ישראל כי ישנה בעיה בהפעלתו של נ'. בשיחה האחרונה של נ' עם הישראלים גער בו המפעיל החדש מטעם ישראל, מניר, על התנהלותו ובתגובה הטיח בו נ' את העבודה שפעולתם נכשלה וכי גדודי אלקסאם ידעו לאורך כל הדרך על המתרחש ודיבר אל קצין המודיעין הישראלי בבוז ובזלזול. בכדי להעצים את האפקט התודעתי, חמאס טרח להציג תמונות של שיגור רקטות מרצועת עזה תוך שהוא מבהיר שמדובר באותן רקטות בהן התבקש נ' לחבל, אך בזכות מבצע ההכפלה המוצלח של הארגון – הן נותרו תקינות ונורו לעבר ישראל.[[54]](#footnote-54)

1. במקור כתוב אפריל 2004, אך ברור מהשתלשלות העניינים שמדובר בטעות קולמוס. [↑](#footnote-ref-1)
2. ב"ש 2942/05, מדינת ישראל נ' נזמי בן עזאלדין חוסין, עמ' 3-2 (פורסם ב*פדאור*, 24 בנובמבר 2005). [↑](#footnote-ref-2)
3. שם, עמ' 5-3. [↑](#footnote-ref-3)
4. פ' 318/03, מדינת ישראל נ' חדר בן סלים שלאעטה, עמ' 2-1 (פורסם ב*פדאור*, 13 באפריל 2005). [↑](#footnote-ref-4)
5. בש"פ 4208/04, חאדר שלאעטה ואח' נ' מדינת ישראל, עמ' 2, 4 (פורסם בפדאור, 28 ביולי 2004); פ' 318/03, מדינת ישראל נ' חדר בן סלים שלאעטה, עמ' 3-2 (פורסם ב*פדאור*, 13 באפריל 2005); ע"פ 4187/05, ראמי חיאדרי נ' מדינת ישראל, עמ' 1 (פורסם ב*פדאור*, 26 באוקטובר 2005). [↑](#footnote-ref-5)
6. ע"פ 95/03 עבד אל אללה מעלואני נ' מדינת ישראל, עמ' 3-2 (פורסם ב*פדאור*,11 במרץ 2004). [↑](#footnote-ref-6)
7. עד"י (איו"ש) 2067/05, בכר מוחמד בכר שיחה נ' התובע הצבאי, עמ' 1 (פורסם ב*פדאור*, 21 ביולי 2005). [↑](#footnote-ref-7)
8. בש 4103/04, מדינת ישראל נ' באסל בן יוסף מחג'אנה, עמ' 2-1 (פורסם ב*פדאור*, 13 ביולי 2004) ;פח 1048/04, מדינת ישראל נ' באסל מחג'אנה, עמ' 2-1 (פורסם ב*פדאור*, 21 בפברואר 2005); ע"פ 3289/05, באסל מחג'אנה נ' מדינת ישראל, עמ' 1 (פורסם ב*פדאור*, 10 באוקטובר 2005). [↑](#footnote-ref-8)
9. פ"ח 1076/04, מדינת ישראל נ' זאהר בן יוסף דיאב עלי, עמ' 2-1, 5-4 (פורסם ב*פדאור*, 22 ביוני 2005); ע"פ 7429/05, פלוני נ' מדינת ישראל, עמ' 1 (פורסם ב*פדאור*, 14 ביוני 2007). [↑](#footnote-ref-9)
10. פ"ח 1076/04, מדינת ישראל נ' זאהר בן יוסף דיאב עלי, עמ' 3-2. [↑](#footnote-ref-10)
11. שם, עמ' 3. [↑](#footnote-ref-11)
12. בש"פ 5828/06, לואי אבו דלו נ' מדינת ישראל, עמ' 1 (פורסם ב*פדאור*, 30 ביולי 2006). [↑](#footnote-ref-12)
13. ת"פ 27905/11, מדינת ישראל נ' איאד רשיד אבו ערג'א, עמ' 2-1 (פורסם ב*פדאור*, 5 בינואר 2012). [↑](#footnote-ref-13)
14. שם, עמ' 2. [↑](#footnote-ref-14)
15. שם. [↑](#footnote-ref-15)
16. תפ"ח 312/10, מדינת ישראל נגד מוראד כמאל, עמ' 2-1 (פורסם ב*פדאור*, 31 בינואר 2011). [↑](#footnote-ref-16)
17. שם, עמ' 3. [↑](#footnote-ref-17)
18. השם של תאי הסטודנטים של חמאס באוניברסיטאות. [↑](#footnote-ref-18)
19. תפ"ח 27112/10 מדינת ישראל נ' איסלם מרעי, עמ' 3-2 (פורסם ב*פדאור*, 19 במאי 2011); ע"פ 4907/11, אסלאם מרעי נגד מדינת ישראל, עמ' 2 (פורסם ב*פדאור*, 14 בנובמבר 2012). [↑](#footnote-ref-19)
20. חכם, **עזה בגובה העיניים,** עמ' 77; סבג, **זכרונות אבו יוסוף**, עמ' 92. [↑](#footnote-ref-20)
21. בש"פ 7562/17, מדינת ישראל נגד מוחמד חלבי, עמ' 2 (פורסם ב*פדאור*, 22 בנובמבר 2017); "הוגש כתב אישום נגד מוחמד חלבי בגין עבירות מימון טרור ועבירות חברות בארגון טרור ובהתאחדות בלתי מותרת", *הרשות לאיסור הלבנת הון ומימון טרור*, 30 באוגוסט 2016. <https://www.justice.gov.il/Units/HalbantHon/News/Pages/TerroristFinancingIndictment280816.aspx> [↑](#footnote-ref-21)
22. יוסי מלמן, "מנהל ארגון הומניטרי העביר עשרות מיליוני דולרים לחמאס על חשבון ילדי עזה", *מעריב אוןליין*, 4 באוגוסט 2016. <https://www.maariv.co.il/news/military/Article-552159> [↑](#footnote-ref-22)
23. "נעצר מחמד ח'לבי, מנהל סניף רצועתי של ארגון ה- WORLD VISION אשר פעל עבור הזרוע הצבאית של החמא"ס", *שירות הביטחון הכללי*, 3 באוגוסט 2016. <https://www.shabak.gov.il/publications/Pages/Newitem100816.aspx> [↑](#footnote-ref-23)
24. תפ"ח 1123/12, מדינת ישראל נ' מוחמד אסעד, עמ' 3 (פורסם ב*פדאור*, 6 במרץ 2013). [↑](#footnote-ref-24)
25. על פי פרטי כתב האישום שפורסמו אצל: יעל פרידסון, "כתב אישום בגין ריגול נגד נאשם באיסוף מידע עבור פעיל חמאס", *Ynet*, 6 במאי 2019. <https://www.ynet.co.il/articles/0,7340,L-5505102,00.html>; "תושב מזרח ירושלים מואשם בריגול", *Mako*, 6 במאי 2019. <https://www.mako.co.il/news-law/legal-q2_2019/Article-50c711644dc8a61027.htm> [↑](#footnote-ref-25)
26. על פי מידע שנמסר על ידי צה"ל ופורסם, בין היתר, אצל: יואב זיתון, " המודיעין בחמאס פונה ללוחמי צה"ל בווטסאפ: "מה נשמע אחי, ישך את הלו"ז?", *Ynet*, 14 ביולי 2019. <https://www.ynet.co.il/articles/0,7340,L-5550055,00.html>; חנן גריוולד, "פעילי טרור ניסו להשיג מידע מסווג מחיילים", *ישראל היום*, 14 ביולי 2019. <https://www.israelhayom.co.il/article/674013>. [↑](#footnote-ref-26)
27. מ"ת 19-02-18951, מדינת ישראל נ' חוסיין הוארי (עציר), עמ' 2-1, 5-4 (פורסם ב*נבו*, 26 במרץ 2019). לא ברור אם הכוונה ל-Information Office או לגוף אחר הקשור בcommunication. [↑](#footnote-ref-27)
28. על פי פרטי כתב האישום אשר פורסמו במגוון ערוצים וביניהם: גלעד מורג ויואב זיתון, "אישום: חמאס גייס שני סוכנים ישראלים מתל אביב ומלוד", *Ynet*, 27 בינואר 2020. <https://www.ynet.co.il/articles/0,7340,L-5667215,00.html>; כרמלה מנשה וצח שפיצן, "שב"כ חשף פעילות ריגול של חמאס בשטח ישראל", *כאן*, 27 בינואר 2020. <https://www.kan.org.il/item/?itemid=65652>. [↑](#footnote-ref-28)
29. שם. [↑](#footnote-ref-29)
30. על פי כתב האישום שהוג על ידי מדינת ישראל באמצעות פרקליטות מחוז דרם נגד מחמוד בן חמיאס מקדאד ואח', 7 בספטמבר 2020, עמ' 4-1. [↑](#footnote-ref-30)
31. שם, עמ' 6-4. [↑](#footnote-ref-31)
32. Collaborators in the Occupied Territories: Human Rights Abuses and Violations," *B’tselem,* January 1993. [↑](#footnote-ref-32)
33. **מית'אק חמאס**, חרכת אלמקאומה אלאסלאמיה, 1988 (מהדורה מודפסת משנת 2004), עמ' 7. [↑](#footnote-ref-33)
34. Shaul Mishal & Avraham Sela, *The Palestinian Hamas -Vision, Violence and coexistence*, New York: Colombia University Press, 2000, P. 156. [↑](#footnote-ref-34)
35. יעקב סבג, **זכרונות אבו יוסוף**, אשקלון: הוצאת סלע מאיר, 2018, עמ' 84. [↑](#footnote-ref-35)
36. Al-Shahidi al-Qassami/Maher Abu Srur, *Al-Qassam* website, no date. <https://alqassam.net/arabic/martyrs/details/1488>; Guy Aviad. *Lexicon Hamas* (Hebrew), (Tel Aviv: Ma’arakhot Vemodan Publishers, 2014), pp. 47-48; Perry, *Haba*, p. 235. [↑](#footnote-ref-36)
37. Roni Shaqed, “Hunt for 3 terrorists who murdered Shin Bet officer” (Hebrew), *Yediot Aharonot*, February 14, 1994, p. 2; Perry, *Haba Lehorgekha*, pp. 235-236. [↑](#footnote-ref-37)
38. “Al-Ḥalqa (1): Ṣa’ad al-shabak yakshif ‘an ‘amaliyat ightiyal Cohen” (Arabic), *Al-Qassam* website, October 30, 2011, <https://alqassam.net/arabic/news/details/3819>. Testimony submitted by Meir Ehrenfeld, Cohen’s bodyguard, who was with him in the car and was injured in the attack. Cited by Tziki Yishai, “Noam didn’t survive the ambush set for the Shin Bet” (Hebrew), *N12*, February 17, 2018,

    <https://www.mako.co.il/news-military/security-q2_2018/Article-4b8964014e4d261004.htm>; Aviad, *Lexicon*, pp. 36-37, 167. [↑](#footnote-ref-38)
39. “Al-Ḥalqa (1): Ṣa’ad” ibid; “Bi-l-fidiyo ightiyal Cohen intisar li-l-qassam fi ṣira‘ al-admighha” (Arabic), *Al-Qassam* website, February 13, 2020, <https://alqassam.net/arabic/news/details/15826>; Perry, *Haba*, pp. 236-237. [↑](#footnote-ref-39)
40. “Al-Ḥalqa (2): Al-mujahidun yunaffidhun al-khutta wa-yaghtalu ḍabit al-shabak” (Arabic), *Al-Qassam* website, November 2011, <https://www.alqassam.ps/arabic/news1.php?id=24619>; “Al-Ḥalqa (3): Istishihad wa-‘iqtiyal ba‘ad iṣṭayyid ḍabit al-shabak” (Arabic), *Al-Qassam* website, November 10, 2011, <https://www.alqassam.ps/arabic/news/details/3883>. A summary of the recording is provided by Tzvi Zinger and David Regev “Hamas member confesses: I killed the Shin Bet officer” (Hebrew), *Yedito Aharonot*, February 16, 1993, p. 7; Tzvi Zinger and Roni Shaqed, “Hamas agent leads Shin Bet officers into ambush” (Hebrew), *Yediot Aharonot*, February 15, 1994, p. 1; Shaqed, “Hunt,” p. 2. [↑](#footnote-ref-40)
41. “Al-Ḥalqa (3): Istishihad,” ibid, <https://www.alqassam.ps/arabic/news/details/3883>; Aviad. *Lexicon*, pp. 36-37, 167. [↑](#footnote-ref-41)
42. ראו בהרחבה בפסק דין ישראלי חריג בהיקפו המגולל פרשיות של התעללות הרשות הפלסטינית בכשישים חשודים בשיתוף פעולה עם ישראל, ת"א (מחוזי ירושלים) 5074-03 ע.ג. ו-17 אח' נ' הרשות הפלסטינית, 24 באפריל 2017. [↑](#footnote-ref-42)
43. ראו לדוגמה: ע' 5340/08, צאלח אחמד צאלח שייח נגד התביעה הצבאית, 29 בדצמבר 2008; בג"ץ 05/11199, פלוני נגד המפקד הצבאי לאזור יהודה ושומרון, 1 בינואר 2006,. [↑](#footnote-ref-43)
44. “Al-maktab al-i‘lami li-kata’ib al-qassam, ‘ibda‘at qassamiyya’” (Arabic), *Ḥumat al-thughur*, Adad 1, December 20, 2004, pp. 1-2. [↑](#footnote-ref-44)
45. “‘Amaliyyat al-sahm al-thaqib al-amniyya” (Arabic), *Al-Qassam* website, undated. To view the preparations for the operation, the digging of the tunnel, and the planting of the explosives, see the movie clip *‘Amaliyyat al-sahm al-thaqib*, *Al-Qassam* website, May 25, 2008. For details of the action as they emerged during a Hamas press conference and the declaration it issued after the action, see: “Mutamar al-sahm al-thaqib” (Arabic), *Al-Qassam* website, May 27, 2008; “Kata’ib tantaṣiru ‘ala mukhabarat al-ṣahyuniyya fi ‘amaliyyat al-sahm al-thaqib al-amniyya al-mu‘aqqada wa-ma khafi kan ’aẓam” (Arabic), *Al-Qassam* website, December 7, 2004. [↑](#footnote-ref-45)
46. שמו של האדם נותר חסוי ולא פורסם. [↑](#footnote-ref-46)
47. בש"פ 686/09, מדינת ישראל נ' פלוני, 1 במרץ 2009, עמ' 2-1. [↑](#footnote-ref-47)
48. בש"פ 686/09, מדינת ישראל נ' פלוני, 1 במרץ 2009, עמ' 2-1. [↑](#footnote-ref-48)
49. בש"פ 686/09, מדינת ישראל נ' פלוני, 1 במרץ 2009, עמ' 2-1. [↑](#footnote-ref-49)
50. *Al-watha’iqi sarab ḍarba ’amniyya li-qiyyadat al-iḥtilal ‘ala yad kata’ib al-qassam*,” Al-Mayadin, initially broadcast on December 18, 2019, <https://www.youtube.com/watch?v=oyRoP1tZ5QQ> [↑](#footnote-ref-50)
51. **אלות'אא'קי סראב צ'רבה אמניה לקיאדת אלאחתלאל עלא יד כתאא'ב אלקסאם,** *אלמיאדין,* שודר לראשונה ב-18 בדצמבר 2019, 3:57-2:53. [↑](#footnote-ref-51)
52. **אלות'אא'קי סראב צ'רבה אמניה לקיאדת אלאחתלאל עלא יד כתאא'ב אלקסאם,** *אלמיאדין,* שודר לראשונה ב-18 בדצמבר 2019, 7:43-3:57. [↑](#footnote-ref-52)
53. **אלות'אא'קי סראב צ'רבה אמניה לקיאדת אלאחתלאל עלא יד כתאא'ב אלקסאם,** *אלמיאדין,* שודר לראשונה ב-18 בדצמבר 2019, 16:35-7:44. [↑](#footnote-ref-53)
54. **אלות'אא'קי סראב צ'רבה אמניה לקיאדת אלאחתלאל עלא יד כתאא'ב אלקסאם,** *אלמיאדין,* שודר לראשונה ב-18 בדצמבר 2019, 19:00-17:38, 25:15-22:45. [↑](#footnote-ref-54)